25.08 . 2020 Без изненади американският президент Доналд Тръмп официално беше номиниран от Републиканската партия като кандидат за преизбиране на президентските избори на 3 ноември в първия денс на когреса на партията в Шарлът , Северна Каролина . Честта да издигне кандидатурата на Тръмп бе поверена на председателя на щатската организация на Републиканската партия в Северна Каролина Майкъл Уатли , след което представители на делегациите на американските щати и територии един по един обявяваха кого са подкрепили техните делегати . Кандидатурата на Тръмп бе одобрена от всички 2550 делегати на конгреса . Републиканската партия формално избра Доналд Тръмп и Майк Пенс за свои кандидати за президент и вицепрезидент за изборите в САЩ на 3 ноември . Конгресът на партията , който ще продължи до четвъртък , е фокусиран изцяло върху Тръмп и неговите идеи , за разлика от този на демократите , които заложиха на разговори за бъдещето на партията и страната . Републиканците обаче смятат да излъчат позитивни послания , залагайки на „ закон и ред “ , правото за носене на оръжие , намаляване на данъците и грижа за „ забравените “ американци . Тръмп се появи в Шарлът , Северна Каролина , където се провежда събранието , и говори пред свои симпатизанти . Той отново намекна , че може да има измами на изборите , но без да привежда доказателства . Доналд Тръмп – президент на САЩ : „ Те шпионираха моята кампания . Но не откриха нищо . Но това е голяма работа . Това е кражба на милиони гласове и ще стане много трудно . Водим съдебни процеси в цялата страна и се надяваме , че има съдии , които да отсъдят честно . Единственият начин да ни вземат тези избори е да мамят и манипулират . Но ние ще спечелим изборите . “ Дясната партия реши да не гласува официална своя платформа , а вместо това просто да обяви , че подкрепя Тръмп . Кампанията на президента разпространи серия цели , сред които и обещанието да „ създаде 10 млн . нови работни места за 10 месеца “ . Кандидатурата на Доналд Тръмп за президентските избори беше подкрепена от всичките 2550 делегати на националния конгрес . Той ще я приеме официално и ще произнесе реч на Южната морава на Белия дом в четвъртък , 27 август .